6 Hase baholo feela bao ho hlokahalang hore ba bontše boikokobetso. Petrose o ile a ngolla banna ba bacha, ba ka ’nang ba ikakasa ka lebaka la likelello tsa bona tse chatsi le ’mele ea bona e matla ha ba bapisoa le ba hōlileng, a re: “Itlameng ka ho ikokobetsa kelellong e mong ho e mong, hobane Molimo o hanyetsa ba ikhohomosang, empa o fana ka mosa o sa tšoanelang ho ba ikokobelitseng.” (1 Petrose 5:5) Ka sebele boikokobetso bo kang ba Kreste ke ba bohlokoa ho bohle. Ho bolela litaba tse molemo ho hloka boikokobetso, haholo-holo ha motho a tobane le boiphapanyo kapa tšoaro e mpe. Ho hloka boikokobetso ho amohela keletso kapa ho nolofatsa bophelo ba rōna e le hore re kopanele tšebeletsong haholoanyane. Ho phaella moo, re hloka boikokobetso hammoho le tumelo le sebete ha re ntse re mamella ho buuoa hampe, ho hlaseloa ka molao, kapa ho hlorisoa ka mabifi.—1 Petrose 5:6.